এই উপন্যাসটির বিষয়বস্তু উনিশ শতকের এক তিমি মাছ শিকারের কাহিনিকে ঘিরে। সে-কাহিনি ততটাই রক্তাক্ত ও ভীতিকর যতটা ছিল সন্ডহাইমের মিউজিক্যাল ‘সুইনিটড’, অথবা একে তুলনা করা যায় কোনো ধোঁয়াটে ও অতিনাটকীয় জ্যকবিয়ান নাটকের সঙ্গে। এই উপন্যাসের প্রধান দুষ্ট চরিত্র, তার ভিলেইন, হেনরি ড্রাক্স এমন একজন দানবীয় ব্যক্তি, যাঁর কাজ আমাদের করম্যাকম্যকার্থির অপেরা ব্লাড মেরিডিয়ান বা জ্যাক লন্ডনের ১৯০৪ সালের উপন্যাস দি সি উলফের ধর্ষকামী পাষ- বিচারপতি উলফ লারসেনের কথা মনে করিয়ে দেয়। বলা বাহুল্য, নানা ঘটনা ও অঘটনে ভরা তিমি শিকারের এই গল্প আপনাকে মেলভিলের মবিডিক উপন্যাসের জগতে নিয়ে যাবে। কিন্তু ইয়ান ম্যাকগ্যয়ারের গল্প বলার এমনই মুন্শিয়ানা যে, আপনি কখনোই ভাববেন না, বিগতকালের সেসব মহান লেখকের প্রতি নিজের শ্রদ্ধাঞ্জলি প্রদানের জন্য তিনি গল্প ফেঁদেছেন। বরং এমন এক রুদ্ধশ্বাস ও মৌলিক গল্পকথনের শৈলী এই লেখকের করায়ত্ত যে, তা আমাদের এমন এক আদিম ও বন্য জীবনাভিজ্ঞতার ভেতর দিয়ে নিয়ে যায়, যার উদাহরণ মেলে শুধু ডারউইনের জগতে, যেখানে একমাত্র ‘সবচেয়ে সবল’ প্রাণিরাই টিকে থাকতে পারে।